CELEX: 22003D0048
Language: hr
Date: 2003-05-16 00:00:00
Title: Odluka Zajedničkog odbora EGP-a br. 48/2003 od 16. svibnja 2003. o izmjeni Priloga XII. (Slobodno kretanje kapitala) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               15
            
         22003D0048
   
               L 193/20
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 48/2003
   od 16. svibnja 2003.
   o izmjeni Priloga XII. (Slobodno kretanje kapitala) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XII. Sporazumu nije prethodno izmijenjen.
            
         
               (2)
            
            
               Direktivu 2000/35/EZ Europskog parlamenta i Vijeća od 29. lipnja 2000. o borbi protiv kašnjenja u plaćanju u poslovnim transakcijama (1) treba unijeti u Sporazum,
            
         ODLUČIO JE:
   Članak 1.
   Sljedeća se točka umeće iza točke 1. (Direktiva Vijeća 88/361/EEZ) Priloga XII. Sporazumu:
   
      2.   32000 L 0035: Direktiva 2000/35/EZ Europskog parlamenta i Vijeća od 29. lipnja 2000. o borbi protiv kašnjenja u plaćanju u poslovnim transakcijama (SL L 200, 8.8.2000., str. 35.).
      Odredbe Direktive se za potrebe sadašnjeg Sporazuma tumače sa sljedećim prilagodbama:
      Članku 6. dodaje se sljedeći stavak:
      
         
                     ‚6.
                  
                  
                     Države EFTA-e stavljaju na snagu mjere potrebne za usklađenje s ovom Direktivom prije 31. prosinca 2003.’
                  
               
      ”
   
   Članak 2.
   Tekstovi Direktive 2000/35/EZ na islandskom i norveškom jeziku koji se objavljuju u Dodatku o EGP-u Službenom listu Europske unije vjerodostojni su.
   Članak 3.
   Ova Odluka stupa na snagu 17. svibnja 2003., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (2).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 16. svibnja 2003.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 200, 8.8.2000., str. 35.
   
      (2)  Ustavni zahtjevi su navedeni.